Tiener ernstig beseer by veldren | Maroela Media
Tiener ernstig beseer by veldren
'n Tienerseun (17) moes Saterdag per helikopter na 'n hospitaal geneem word, nadat hy ernstig beseer is toe hy aan 'n motorfietsveldren in Fochville deelgeneem het.
Werner Vermaak, woordvoerder van ER24, het gesê dit is nie duidelik hoe die ongeluk gebeur het nie, maar die seun het veelvuldige beserings, wat 'n kopbesering insluit, opgedoen. Die seun is op die toneel gestabiliseer voordat hy deur ER24 na die Mediclinic Sandton gevlieg is.
"Terwyl paramedici besig was om die seun te behandel, is nog drie deelnemers na die mediese stasie gebring," het Vermaak gesê. "Hulle het al drie minder ernstige beserings opgedoen en is na die Leslie Williams-hospitaal geneem."
Die name van die beseerdes is nie bekend nie.
Roodepoort-kaping: Seun 'beter, maar emosioneel'
Vrou val twee verdiepings ver
die is my suster se kind. hy is nog in ICU maar vorder goed aan. het weer scan gedoen vandag en wag om te hoor of die bloeding op die brein al minder is en of die swelling af gekom het